CELEX: 22020D0345
Language: lv
Date: 2019-12-13 00:00:00
Title: EEZ Apvienotās komitejas Lēmums Nr. 327/2019 (2019. gada 13. decembris), ar ko groza EEZ līguma XXI pielikumu (Statistika) [2020/345]

5.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 68/85
               
            
         EEZ APVIENOTĀS KOMITEJAS LĒMUMS
         Nr. 327/2019
         (2019. gada 13. decembris),
         ar ko groza EEZ līguma XXI pielikumu (Statistika) [2020/345]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Eiropas Parlamenta un Padomes 2018. gada 18. jūlija Regula (ES) 2018/1091 par lauku saimniecību integrētu statistiku un ar ko atceļ Regulas (EK) Nr. 1166/2008 un (ES) Nr. 1337/2011 (1).
                  
               
                     (2)
                  
                  
                     Ar Regulu (ES) 2018/1091 atceļ Eiropas Parlamenta un Padomes Regulu (EK) Nr. 1166/2008 (2), kas ir iekļauta EEZ līgumā un attiecīgi jāsvītro no EEZ līguma.
                  
               
                     (3)
                  
                  
                     Tādēļ būtu attiecīgi jāgroza EEZ līguma XXI pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma XXI pielikuma 23. punkta tekstu (Eiropas Parlamenta un Padomes Regula (EK) Nr. 1166/2008) aizstāj ar šādu:
            
               “32018 R 1091: Eiropas Parlamenta un Padomes 2018. gada 18. jūlija Regula (ES) 2018/1091 par lauku saimniecību integrētu statistiku un ar ko atceļ Regulas (EK) Nr. 1166/2008 un (ES) Nr. 1337/2011 (OV L 200, 7.8.2018., 1. lpp.).
               Šā līguma vajadzībām regulas noteikumus pielāgo šādi:
               
                           a)
                        
                        
                           EBTA valstīm nav saistošs datu reģionālais dalījums, kā prasīts šajā regulā;
                        
                     
                           b)
                        
                        
                           EBTA valstīm nav pienākuma vākt un sniegt datus par to pasākumu īstenošanu, kas saistīti ar 7. panta b) punktā minēto moduli “Lauku attīstība”, 7. panta g) punktā minēto moduli “Augļu dārzi” un 7. panta h) punktā minēto moduli “Vīna dārzi” un kas uzskaitīti regulas IV pielikumā, ieskaitot arī visus ad hoc datus, kuri saskaņā ar 9. pantu papildina trīs minētos moduļus;
                        
                     
                           c)
                        
                        
                           šo regulu nepiemēro Lihtenšteinai.”
                        
                     
         
         
            2. pants
            Regulas (ES) 2018/1091 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2019. gada 14. decembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2019. gada 13. decembrī
            
               
                  EEZ Apvienotās komitejas vārdā –
               
               
                  priekšsēdētājs
               
               Gunnar PÁLSSON
            
         
         
            (1)  OV L 200, 7.8.2018., 1. lpp.
         
            (2)  OV L 321, 1.12.2008., 14. lpp.
         
            (*1)  Konstitucionālās prasības nav norādītas.